Hún segir ástandið á fólkinu sem þangað leitaði hafa verið gott . mbl.is / Eggert Jón Brynjar Birgisson , sem er yfir neyðarvörnum hjá Rauða krossinum og var í aðgerðarstjórn í kvöld , segir að langflestir þeirra sem leituðu í fjöldahjálparmiðstöðina hafi getað snúið aftur beint á það hótel sem þeir gistu á . Fólki hafi verið bent á að það gæti leitað sér aðstoðar á heilsugæslustöðvum á morgun ef þörf krefur . Fjórir fóru á Landspítalann í kjölfar slyssins , en þeir voru með minni háttar áverka . Aðgerðastjórn er nú að skala niður viðbragð sitt og sömuleiðis er verið að ganga frá í fjöldahjálparmiðstöðinni .